รัฐสภาเซนต์คิตส์และเนวิส

รัฐสภาเซนต์คิตส์และเนวิส () คือสภานิติบัญญัติระบบสภาเดี่ยว เมื่อรวมด้วยพระมหากษัตริย์เซนต์คิตส์และเนวิสประกอบเป็นรัฐสภาแห่งสหพันธรัฐเซนต์คิตส์และเนวิส s. 25, Constitution of Saint Christopher and Nevis (1983)

รัฐสภาประกอบด้วยสมาชิกจำนวน 14 หรือ 15 คน (ขึ้นอยู่กับสถานการณ์) โดยมี 11 คนมาจาการเลือกตั้งมีวาระคราวละ 5 ปีในแบบแบ่งเขตเลือกตั้งแบบมีผู้แทนคนเดียว เรียกว่า "ผู้แทน" (Representatives) สมาชิกอีก 4 คน เรียกว่า "สมาชิกวุฒิสภา" โดย 3 คนมาจากการแต่งตั้งโดยผู้สำเร็จราชการ และคนที่สี่คือ อัยการสูงสุด เป็นสมาชิกโดยตำแหน่ง (ex officio)

รัฐธรรมนูญ ค.ศ. 1983 บัญญัติให้มีสมาชิกวุฒิสภาอย่างน้อยสามคน หรือสี่คนหากอัยการสูงสุดไม่รวมอยู่ในวุฒิสมาชิกสามคนแรก โดยสามารถเพิ่มจำนวนได้โดยมติของสภาหากไม่มีจำนวนรวมเกินสองในสามของจำนวนผู้แทนทั้งหมด ยกเว้นในกรณีของอัยการสูงสุด วุฒิสมาชิกจำนวนสองคนได้รับการแต่งตั้งโดยผู้สำเร็จราชการซึ่งปฏิบัติตามคำแนะนำของนายกรัฐมนตรี และอีกหนึ่งคนตามคำแนะนำของผู้นำฝ่ายค้าน

ตามรัฐธรรมนูญ รัฐสภามีบทบาทหน้าที่ผ่านกฎหมายเพื่อสันติภาพ ความเป็นระเบียบ และเพื่อการกำกับดูแลรัฐบาลที่ดีแห่งสหพันธรัฐ โดยไม่รวมถึงบทบาทที่รับผิดชอบโดยสภานิติบัญญัติเกาะเนวิสs. 37, Constitution of Saint Christopher and Nevis (1983) เมื่อกฎหมายได้รับการรับรองจากรัฐสภาแล้ว จะต้องได้รับพระบรมราชานุญาตโดยผู้สำเร็จราชการแทนพระองค์s.42, 1983 constitution การลงมติตามรัฐธรรมนูญจะต้องใช้คะแนนเสียงข้างมากพิเศษจำนวนสองในสามในสภาs.38, 1983 constitution

หมายเหตุ

อ้างอิง

หมวดหมู่:รัฐบาลเซนต์คิตส์และเนวิส
ซ
ซ